WAT Woord van die week: spek-en-boontjiesArgieffoto Woord: spek-en-boontjies Betekenis: Iemand wat net in naam teenwoordig is, maar wat nie ŉ wesenlike bydrae lewer nie: Oom het… soggens vroeg… na die inrigting gegaan, soms met Marianna as spek-en-boontjies, en eiehandig ŉ laan geplant van naby die woonhuis af tot by die meisiestehuis (M.E.R.: Gange, 1944, 189). In ŉ ou bron: Spriggs, ofskoon nou eerste minister,… was in die Parlement, in vergelyking met die afgetredene, ŉ blote nonentiteit. Hy was daar op genade van albei partye – ŉ tydelike spek-en-boontjies (J.W.: De Waal, 1928, 229). Hierdie interessante brokkie verskyn in die Woordeboek van die Afrikaanse Taal. Ondersteun gerus hulle Borg ŉ Woord-projek.